2. ลักษณะการประกอบธุรกิจ

  ประวัติความเป็นมา

“บริษัท ค้าเหล็กไทย จำกัด” จัดตั้งขึ้นเมื่อวันที่ 17 เมษายน 2535
ด้วยทุนจดทะเบียนและชำระแล้วเริ่มต้นที่ 5 ล้านบาท ประกอบด้วย หุ้นสามัญจำนวน 5 แสนหุ้น
มูลค่าที่ตราไว้หุ้นละ 10 บาท
เพื่อเปลี่ยนระบบการบริหารงานใหม่ให้มีความเป็นระบบและมีความทันสมัย
และได้เริ่มดำเนินธุรกิจเป็นศูนย์บริการเหล็กครบวงจร
การประกอบธุรกิจของบริษัทในขณะนั้นส่วนใหญ่จะเป็นการนำเข้าผลิตภัณฑ์เหล็กจากต่างประเทศมาขายในประเทศ
โดยมีคลังสินค้าไว้จัดเก็บสินค้าและบริหารจัดการ (Trading and Wholesaling)
พร้อมทั้งมีการแปรรูปผลิตภัณฑ์เหล็กเพื่อตอบสนองความต้องการของลูกค้า

บริษัทมีการเปลี่ยนแปลงและพัฒนาการที่สำคัญ ดังนี้

+---------+------------------------------------------------------------+
| ปี 2535  | บริษัทซื้อและติดตั้งเครื่องจักรเพื่อใช้ในการแปรรูป มีกำลังการแปรรูปรวม      |
|         | 24,000 ตันต่อปี                                               |
+---------+------------------------------------------------------------+
| ปี 2536  | •                                                          |
|         | บ                                                          |
|         | ริษัทซื้อและติดตั้งเครื่องจักรเพิ่มเติมที่ใช้ในการตัดเหล็กแผ่นบางให้ได้ขนาดต่างๆ |
|         | จำนวน 1 เครื่อง กำลังการตัด 60,000 ตันต่อปี                       |
|         | เพื่อดำเนินการแปรรูปผลิตภัณฑ์เหล็กเอง จากเดิมที่เป็นการว่าจ้างบริษัทอื่น     |
|         | รวมทั้งมีการปรับปรุงระบบต่างๆ เช่น ระบบบัญชี                        |
|         | โดยมีการว่าจ้างบุคลากรที่มีคุณภาพมากยิ่งขึ้น                           |
|         | เพื่อปรับปรุงการดำเนินธุรกิจแบบครอบครัวให้มีมาตรฐานมากขึ้น             |
|         | การเปลี่ยนแปลงครั้งนี้ส่งผลให้บริษัทเริ่มเปลี่ยนจากการดำเนินธุรกิจแบบซื้อมา   |
|         | ขายไป มาเป็นศูนย์บริการเหล็กเพื่อตอบสนองความต้องการของลูกค้า         |
|         | และสามารถส่งสินค้าพร้อมใช้ให้กับลูกค้าได้มากขึ้น                       |
|         |                                                            |
|         | • บริษัทร่วมกับ บริษัท มารูเบนนิ คอร์ปอเรชั่น ประเทศญี่ปุ่น               |
|         | ในการจัดตั้งบริษัทใหม่ชื่อ บริษัท มารูเบนนิ สตีล โพรเซ็สซิ่ง (ประเทศไทย)   |
|         | จำกัด เพื่อเป็นศูนย์บริการเหล็กให้กับธุรกิจยานยนต์                      |
|         | และธุรกิจเครื่องใช้ไฟฟ้าในประเทศไทย โดยบริษัทถือหุ้นในสัดส่วนร้อยละ 5    |
|         | หรือคิดเป็นมูลค่า 5 ล้านบาท                                      |
+---------+------------------------------------------------------------+
| ปี 2537  | บริษัทมีการเพิ่มทุนจดทะเบียนและชำระแล้วเป็น 6 ล้านบาท                |
|         | โดยการเสนอขายให้แก่ผู้ถือหุ้นเดิม                                  |
|         | ในราคาเสนอขายหุ้นละ 10 บาท                                   |
|         | โดยมีวัตถุประสงค์เพื่อปร                                         |
|         | ับสัดส่วนโครงสร้างการถือหุ้นของบริษัทและเพื่อลดสัดส่วนหนี้สินต่อส่วนของผู้ถือหุ้น |
+---------+------------------------------------------------------------+
| ปี 2542  | • บริษัทเพิ่มทุนจดทะเบียนและชำระแล้วเป็น 30 ล้านบาท                 |
|         | ซึ่งเป็นการเสนอขายให้แก่ผู้ถือหุ้นเดิม ในราคาเสนอขายหุ้นละ 10 บาท       |
|         | โดยมีวัตถุประสงค์เพื่อปรับสัดส่วนโครงสร้างการถือหุ้นของบริษัท             |
|         | เพื่อให้สถาบันการเงินขยายวงเงินให้ นอกจากนี้                        |
|         | บริษัทได้ซื้อและติดตั้งเครื่องจักรตัดเหล็กแผ่นหนาอีกจำนวน 1 เครื่อง         |
|         | ส่งผลให้กำลังการตัดเหล็กแผ่นชนิดม้วนเพิ่มขึ้นเป็น 129,000 ตันต่อปี         |
|         |                                                            |
|         | • บริษัทได้ร่วมลงทุนกับชาวต่างประเทศจัดตั้งบริษัท Metal Commerz Pte.   |
|         | Ltd. ที่ประเทศสิงคโปร์ โดยถือหุ้นในสัดส่วนร้อยละ 60.34 คิดเป็นมูลค่า     |
|         | 16.278 ล้านบาท เพื่อประกอบธุรกิจในการจัดหาวัตถุดิบจากทั่วโลก          |
+---------+------------------------------------------------------------+

+---------+------------------------------------------------------------+
| ปี 2545  | • บริษัทเพิ่มเครื่องจักรที่ใช้ในการแปรรูปเหล็กแถบม้วน (Slit Coil)       |
|         | ซึ่งเป็นการนำเหล็กม้วนมาตัดเป็นฟิล์มหรือแถบเล็ก ตามขนาดที่ลูกค้าต้องการ    |
|         | โดยมีกำลังการแปรรูป 30,000 ตันต่อปี                              |
|         |                                                            |
|         | • บริษัทได้ขายหุ้นในบริษัท มารูเบนนิ สตีล โพรเซ็สซิ่ง (ประเทศไทย) จำกัด  |
|         | ทั้งหมดคืนให้แก่กลุ่มผู้ถือหุ้นใหญ่ในประเทศญี่ปุ่นที่ราคา 1.5 ล้านบาท          |
|         | เนื่องจากบริษัทมารูเบนนิสตีล โพรเซ็สซิ่ง (ประเทศไทย) จำกัด            |
|         | ประสบกับภาวะขาดทุนมาโดยตลอด                                  |
|         | บริษัทแม่ในประเทศญี่ปุ่นจึงมีความประสงค์ที่จะปิดดำเนินการบริษัทนี้           |
|         |                                                            |
|         | • บริษัทได้ขายหุ้นในบริษัท Metal Commerz Pte. Ltd. ในราคา 195,797 |
|         | บาท ให้แก่กรรมการเนื่องจาก Metal Commerz Pte. Ltd.             |
|         | ประสบภาวะขาดทุนมาโดยตลอด และ                                |
|         | บริษัทต้องการตัดชำระสินทรัพย์ที่ไม่ก่อให้เกิดผลกำไรให้แก่บริษัท             |
+---------+------------------------------------------------------------+
| ปี 2546  | บริษัทเพิ่มทุนจดทะเบียนและชำระแล้วเป็น 100 ล้านบาท                  |
|         | เสนอขายให้แก่ผู้ถือหุ้นเดิม ในราคาเสนอขายที่ราคามูลค่าที่ตราไว้หุ้นละ 10    |
|         | บาท                                                        |
|         | โดย                                                        |
|         | มีวัตถุประสงค์เพื่อจัดตั้งโรงงานและศูนย์กระจายสินค้าแห่งใหม่ขึ้นที่อำเภอวังน้อย |
|         | จังหวัดพระนครศรีอยุธยา ซึ่งบริษัทได้เริ่มก่อสร้างตั้งแต่กลางปี 2546         |
|         | และได้วางแผนที่จะเพิ่มสายการผลิตผลิตภัณฑ์เหล็กขึ้นรูปเย็น (Cold Formed   |
|         | Product)                                                   |
+---------+------------------------------------------------------------+
| ปี 2547  | • บริษัทเพิ่มทุนจดทะเบียนและชำระแล้วเป็น 340 ล้านบาท                |
|         | โดยการเสนอขายให้แก่ผู้ถือหุ้นเดิม ในราคาเสนอขายหุ้นละ 10 บาท         |
|         | มีวัตถุประสงค์เพื่อปรับสัดส่วนโครงสร้างการถือหุ้นของบริษัท                |
|         | เพื่อให้สถาบันการเงินขยายวงเงินกู้                                 |
|         | และเพื่อนำเงินทุนมาใช้ในการขยายธุรกิจของบริษัท                      |
|         | โดยบริษ                                                     |
|         | ัทได้ซื้อที่ดินที่ติดกับที่ตั้งของโรงงานและศูนย์กระจายสินค้าที่อำเภอวังน้อยเพิ่มเติม |
|         | จำนวน 67 ไร่ เพื่อเตรียมขยายธุรกิจในโครงการที่ 2 ต่อไป              |
|         |                                                            |
|         | • บริษัทได้จดทะเบียนแปรสภาพเป็นบริษัทมหาชนจำกัดเมื่อวันที่ 1 กันยายน     |
|         | 2547 และเปลี่ยนมูลค่าที่ตราไว้เป็น 1 บาทต่อหุ้น และได้เพิ่มทุนจดทะเบียนเป็น |
|         | 425 ล้านบาทโดยกำหนดเสนอขายหุ้นเพิ่มทุนให้กับประชาชนทั่วไปเป็นครั้งแรก   |
|         | (IPO) จำนวน 85 ล้านหุ้น                                       |
|         |                                                            |
|         | • บริษัทได้ย้ายสำนักงานใหญ่ไปที่ชั้น 22 อาคารบางกอก ซิตี้ ทาวเวอร์       |
|         | ถนนสาทร                                                    |
|         | สำหรับที่ตั้งสำนักงานใหญ่เดิมยังคงเป็นโรงงานและศูนย์กระจายสินค้าพระราม 3 |
|         | และเพ                                                      |
|         | ื่อเพิ่มขีดความสามารถในการขนส่งและขยายฐานการดำเนินธุรกิจออกไปสู่ภูมิภาค |
|         | บริษัทได้ขยายศูนย์กระจายสินค้า คลังสินค้า                            |
|         | และโรงงานผลิตผลิตภัณฑ์เหล็กขึ้นรูปเย็นที่อำเภอวังน้อย                   |
|         | จังหวัดพระนครศรีอยุธยา                                         |
|         | โดยสามารถเริ่มเปิดดำเนินการผลิตได้ในเดือนพฤศจิกายน 2547            |
|         | และมีกำลังการผลิตผลิตภัณฑ์เหล็กขึ้นรูปเย็นเท่ากับ 99,400 ตันต่อปี          |
+---------+------------------------------------------------------------+
| ปี 2548  | •                                                          |
|         | บร                                                         |
|         | ิษัทเข้าจดทะเบียนเป็นสมาชิกบริษัทจดทะเบียนในตลาดหลักทรัพย์แห่งประเทศไทย |
|         | เมื่อวันที่                                                     |
|         | 18 กุมภาพันธ์ 2548 ด้วยทุนจดทะเบียนและชำระแล้ว 425 ล้านบาท         |
|         |                                                            |
|         | • บริษัทได้รับการรับรองมาตรฐานผลิตภัณฑ์อุตสาหกรรม มอก. 528-2540 และ |
|         | มอก. 1479-2541 จากสำนักงานมาตรฐานผลิตภัณฑ์อุตสาหกรรม            |
|         | สำหรับผลิตภัณฑ์เหล็กโครงหลังคา                                   |
|         |                                                            |
|         | • บริษัทได้เริ่มดำเนินการก่อสร้างศูนย์วังน้อยในโครงการระยะที่ 2          |
|         |                                                            |
|         | •                                                          |
|         | บริษัท                                                       |
|         | ได้เริ่มดำเนินการตรวจสอบและปรับปรุงระบบงานเพื่อยื่นขอการรับรองระบบการ |
|         |                                                            |
|         | บริหารงาน คุณภาพ ISO 9001 : 2000 ภายในไตรมาสที่ 1/2549         |
+---------+------------------------------------------------------------+

  ภาพรวมการประกอบธุรกิจ

บริษัททำหน้าที่ตอบสนองความต้องการทั้งของผู้ผลิตและผู้บริโภค
เนื่องจากลักษณะโดยทั่วไปของอุตสาหกรรมเหล็ก
ความต้องการของผู้ผลิตและผู้บริโภคมีความแตกต่างกันอย่างชัดเจน ดังนี้

+----------------------------------+-----------------------------------+
| ความต้องการของโรงงานผู้ผลิต (Mills)  | ความต้องการของผู้บริโภค (Consumers)   |
+==================================+===================================+
| 1.  ปริมาณ                        | 1.  ปริมาณ                         |
|                                  |                                   |
|   ผู้ผลิตต้องการผลิตสินค้าในปริมาณสูง     |   ผู้บริโภคส่วนใหญ่ เช่น                |
|   และมีปริมาณการผลิตขั้นต่ำ            |   บริษัทผู้รับเหมางานก่อสร้าง            |
|   เพื่อให้สามารถควบคุมต้นทุนการผลิต     |   ผู้ผลิตชิ้นส่วนงานอุตสาหกรรม ผู้ผลิตท่อ    |
|   และก่อให้ เกิดการประหยัดต่อขนาด     |   ผู้ผลิตชิ้นส่วนรถยนต์ แต่ละราย          |
|   (Economies of Scale)           |   มีความต้องการสินค้าแต่ล              |
|                                  | ะประเภทอย่างจำนวนจำกัดในแต่ละช่วงเวลา |
|                                  |   ซึ่งอาจ                           |
|                                  | จะไม่มากพอต่อการผลิตในแต่ละครั้งของผู้ผลิต |
|                                  |   อีกทั้งผู้บริโภคยังต้อง                 |
|                                  | การสินค้าหลากหลายประเภทในคราวเดียวกัน |
+----------------------------------+-----------------------------------+
| 2. มาตรฐาน                       | 2. มาตรฐาน                        |
|                                  |                                   |
|   ผู้ผลิตต้องการคำสั่งสินค้าที่ไม่ซับซ้อน     |                                   |
|   ใช้กระบวนการผลิตตามมาตรฐาน       |  ผู้บริโภคต้องการสินค้าที่มีรูปแบบตามที่กำหนด |
|   เพื่อให้เกิดประสิทธิภาพสูงสุดในการผลิต  |   ซึ่งมีความแตกต่างกัน                 |
|                                  |   และสินค้าบางประเภทไม่สา            |
|                                  | มารถผลิตได้โดยตรงตามกระบวนการผลิตปกติ |
|                                  |   จึงต้องอาศัยกระบวนการแปรรูปเพิ่มเติม   |
+----------------------------------+-----------------------------------+
| 3. การขนส่ง                       | 3. การขนส่ง                        |
|                                  |                                   |
|   ผู้ผลิตต้องการจัดส่งสินค              |   ผู้บริโภ                           |
| ้าให้ได้ปริมาณมากที่สุดในการขนส่งแต่ละครั้ง | คต้องการใช้สินค้าหลายประเภทในคราวเดียว |
|   และมีจำนวนครั้งที่จัดส่งแล            |   จึงทำให้ผู้ผลิตต้องจัดส่งสินค            |
| ะจำนวนสถานที่ปลายทางที่ต้องจัดส่งน้อยที่สุด | ้าหลายประเภทพร้อมกันในการขนส่งแต่ละครั้ง |
|   เพื่อประหยัดต้นทุนในการขนส่งสินค้า     |   และผู้บริโภ                        |
|                                  | คแต่ละรายย่อมมีสถานที่ปลายทางที่แตกต่างกัน |
+----------------------------------+-----------------------------------+
| 4. การสั่งซื้อสินค้า                   | 4. การสั่งซื้อสินค้า                    |
|                                  |                                   |
|   ผู้ผลิตต้องการรับคำสั่งสินค้าล่ว         |   ผู้บริโภคต้องการสินค้าภายในเวลาที่กำหนด |
| งหน้าก่อนกำหนดการส่งสินค้าระยะเวลาหนึ่ง |   ซึ่งบ                             |
|   เพื่อให้สามารถวางแผนการผลิตได้      | างครั้งอาจจะไม่สามารถสั่งสินค้าล่วงหน้านาน |
|                                  |   ๆ ได้                            |
+----------------------------------+-----------------------------------+

ดังนั้น
บริษัทจึงทำหน้าที่เป็นตัวกลางในการบริหารจัดการความต้องการที่แตกต่างกันของผู้ประกอบการอุตสาหกรรมภายในประเทศ
ทั้งที่เป็นผู้ผลิตและผู้บริโภค
โดยคำนึงถึงความต้องการของผู้ประกอบการแต่ละรายเป็นสำคัญทั้งในแง่รูปแบบผลิตภัณฑ์ ปริมาณ
คุณภาพ และการให้บริการด้านต่างๆ
ซึ่งบริษัทจัดหาและนำผลิตภัณฑ์เหล็กทุกประเภทจากผู้ผลิตหลายรายมาผ่านกระบวนการจัดการที่ครบวงจร
เพื่อให้ได้ผลิตภัณฑ์และบริการตรงตามความต้องการของผู้บริโภค
ในทางกลับกันบริษัททำหน้าที่รวบรวมความต้องการของผู้บริโภค เพื่อสั่งซื้อจากผู้ผลิตด้วย
ทั้งนี้เพื่อให้บรรลุเป้าหมายทั้งของผู้ผลิตและผู้บริโภค

จากความต้องการที่แตกต่างกันดังกล่าว
บริษัทในฐานะศูนย์บริการเหล็กครบวงจรสามารถตอบสนองความต้องการของผู้ผลิตและผู้บริโภคได้ในคราวเดียวกัน
โดยการสั่งซื้อสินค้าจากผู้ผลิตในปริมาณมาก
เพื่อนำสินค้าบางส่วนมาผ่านกระบวนการบริหารจัดการสินค้าคงคลัง
และบางส่วนมาผ่านกระบวนการแปรรูปต่อ
เพื่อจำหน่ายผลิตภัณฑ์ที่หลากหลายให้กับลูกค้าในแต่ละอุตสาหกรรม
ทำให้ลูกค้าสามารถประหยัดเวลาและค่าใช้จ่ายในการจัดหาผลิตภัณฑ์จากผู้ผลิตเหล็กแต่ละประเภทด้วยตนเอง
นอกจากนี้ บริษัทยังเป็นผู้จัดส่งสินค้าไปยังสถานที่ปลายทางตามที่ลูกค้ากำหนด
ซึ่งเป็นการลดภาระการขนส่งให้กับผู้ผลิตอีกด้วย

ปัจจุบัน บริษัทมีศูนย์กระจายสินค้าและโรงงานจำนวน 2 แห่ง คือ ศูนย์พระราม 3 ตั้งอยู่บนพื้นที่ 8
ไร่ ถนนพระราม 3 กรุงเทพฯ และศูนย์วังน้อย ตั้งอยู่บนพื้นที่ 112 ไร่ ถนนพหลโยธิน
อำเภอวังน้อย จังหวัดพระนครศรีอยุธยา
ซึ่งจัดตั้งขึ้นเพื่อเป็นศูนย์ต้นแบบในการพัฒนาศูนย์กระจายสินค้าเพิ่มเติมในเขตภูมิภาคอื่นในอนาคต
ศูนย์ดังกล่าวประกอบด้วยคลังสินค้า
และฐานการแปรรูปใหม่ที่จะทำการผลิตกลุ่มสินค้าประเภทผลิตภัณฑ์เหล็กขึ้นรูปเย็น (Cold Formed
Product) อันได้แก่ เหล็กโครงหลังคาหรือเหล็กรูปตัวซี และท่อเหล็ก
การจัดตั้งศูนย์กระจายสินค้าและโรงงานที่อำเภอวังน้อยดังกล่าว แบ่งออกเป็น 2 โครงการ
โครงการแรกอยู่บนเนื้อที่ 45 ไร่
เริ่มให้บริการกระจายสินค้าและผลิตเหล็กขึ้นรูปเย็นในไตรมาสสุดท้ายของปี 2547 โครงการที่ 2
ตั้งอยู่บนเนื้อที่ 67 ไร่ โดยบริษัทได้เริ่มดำเนินการก่อสร้างแล้วในปี 2548
และคาดว่าจะเริ่มดำเนินการผลิตได้ในไตรมาสที่ 4 ปี 2549

  โครงสร้างรายได้

โครงสร้างรายได้ของบริษัทในระยะ 4 ปี สิ้นสุดวันที่ 31 ธันวาคม ปี 2545 - ปี 2547 และ ปี
2548 มีดังนี้

  ------------------------------ ----------- -------- ----------- -------- ----------- -------- ----------- --------
  กลุ่มผลิตภัณฑ์                      2545                 2546                 2547                 2548        

                                 พันบาท       ร้อยละ    พันบาท       ร้อยละ    พันบาท       ร้อยละ    พันบาท       ร้อยละ

  การให้บริการจัดหาผลิตภัณฑ์เหล็ก                                                                                  

  1. เหล็กม้วนรีดร้อน                474,898     19.85    1,263,670   30.16    893,124     16.38    1,237,537   18.24

  2. เหล็กรูปพรรณประเภทขึ้นรูปร้อน     261,744     10.94    351,459     8.39     752,962     13.79    1,195,542   17.62

  3. ท่อเหล็กดำและเหล็กรูปตัวซี        26,054      1.09     47,256      1.13     79,576      1.46     79,067      1.17

  4. เหล็กแผ่น                     35,748      1.49     154,438     3.69     112,364     2.06     130,626     1.93

  5. วัตถุดิบเหล็กแท่งกลม (Billet)    466,028     19.48    315,341     7.53     441,196     8.08     77,700      1.15
  และเหล็กแท่งแบน (Slab)                                                                                      

  6. อื่น ๆ*                       81,817      3.42     54,631      1.30     132,911     2.43     479,738     7.07

  รวม                            1,346,289   56.27    2,186,795   52.19    2,412,135   44.19    3,200,209   47.16

  การแปรรูปผลิตภัณฑ์เหล็ก                                                                                        

  1. เหล็กแผ่น ตัดตามขนาดมาตรฐาน    478,499     20.00    930,693     22.21    1,373,448   25.16    1,581,381   23.31
  (Cutting)                                                                                                 

  2.                             368,817     15.42    734,684     17.53    1,357,575   24.87    1,193,557   17.59
  เหล็กแผ่นตัดตามขนาดและเหล็กแผ่นพับ                                                                              
  ขึ้นรูป (Shearing and Pressing)                                                                              

  3. เหล็กแถบม้วน (Slit Coil)      189,761     7.93     311,078     7.42     293,590     5.38     198,233     2.92

  การผลิตผลิตภัณฑ์เหล็กขึ้นรูปเย็น**                                                                                 

  4. ท่อเหล็กดำ                    -                    -                    -                    229,754     3.39

  5. เหล็กรูปตัวซี                   -                    -                    -                    359,327     5.30

  รวม                            1,037,077   43.35    1,976,455   47.17    3,024,613   55.41    3,562,252   52.50

  การให้บริการรับจ้างแปรรูป                                                                                      

  1. บริการแปรรูป                  4,758       0.20     8,915       0.21     11,539      0.21     10,876      0.16

  2. บริการขนส่ง                   821         0.03     1,454       0.03     4,541       0.08     4,218       0.06

  3. บริการอื่นๆ ***                5           0.00     5           0.00     115         0.00     105         0.00

  รวม                            5,584       0.23     10,374      0.25     16,195      0.30     15,199      0.22

  รายได้อื่น****                    3,597       0.15     16,524      0.39     5,554       0.10     7,635       0.11

  รวมรายได้ทั้งสิ้น                   2,392,547   100.00   4,190,148   100.00   5,458,498   100.00   6,785,295   100.00

                                                                                                            
  ------------------------------ ----------- -------- ----------- -------- ----------- -------- ----------- --------

หมายเหตุ : * อื่นๆ เช่น เหล็กขนาดพิเศษและเหล็กเกรดพิเศษ

** เริ่มผลิตและจำหน่ายในปี 2548

*** บริการอื่นๆ เช่น บริการบรรจุภัณฑ์พิเศษ

**** รายได้อื่น เช่น กำไรจากอัตราแลกเปลี่ยน รายได้จากดอกเบี้ย
รายได้จากการขายเศษเหล็ก

  เป้าหมายการดำเนินธุรกิจ

เป้าหมายของบริษัท คือ
การเป็นผู้นำด้านศูนย์บริการเหล็กที่มีการให้บริการที่ครอบคลุมและสมบูรณ์แบบในทุกๆ ด้าน
ไม่ว่าจะเป็นการบริการจัดหาผลิตภัณฑ์เหล็ก การแปรรูปผลิตภัณฑ์เหล็กตามขนาด การผลิตเหล็กท่อดำ
และเหล็กโครงหลังคาหรือเหล็กรูปตัวซี
และการให้คำปรึกษาในการวางแผนและจัดหาผลิตภัณฑ์เหล็กของลูกค้า
บริษัทมุ่งมั่นที่จะตอบสนองความต้องการของลูกค้าให้รวดเร็วและมีประสิทธิภาพด้วยความถูกต้องและแม่นยำ
ด้วยเครื่องจักรที่ทันสมัยและมีคุณภาพ เพื่อให้ลูกค้าได้รับความพอใจสูงสุด
โดยในขณะนี้บริษัทอยู่ระหว่างการเตรียมการเข้าสู่ระบบมาตรฐาน ISO-9000
เพื่อสร้างความมั่นใจให้แก่ลูกค้ามากยิ่งขึ้น

บริษัทเล็งเห็นความสำคัญของการพัฒนาระบบขนส่งและกระจายสินค้าให้ครอบคลุมทั่วทั้งประเทศ
โดยมีเป้าหมายที่จะสร้างศูนย์กระจายสินค้าขึ้นในเขตภูมิภาคต่างๆ เพื่อเข้าถึงผู้บริโภคให้ได้มากที่สุด
เพราะบริษัทเล็งเห็นว่าความสำคัญของการให้บริการอยู่ที่การลำเลียงและจัดส่งที่ดี
ซึ่งเป็นการช่วยให้ลูกค้าประหยัดต้นทุนค่าใช้จ่ายและต้นทุนทางเวลา นอกจากนี้
บริษัทยังมีการพัฒนาระบบการติดต่อสื่อสารระหว่างบริษัทกับลูกค้า
และระหว่างสำนักงานใหญ่กับศูนย์กระจายสินค้าต่างๆ ภายใต้โครงข่ายสื่อสารระยะไกล (Wide
Area Network) เพื่อให้การติดต่อสื่อสารมีประสิทธิภาพมากยิ่งขึ้น
และเพื่อตอบสนองความต้องการของลูกค้าและให้คำปรึกษาลูกค้าได้ทันท่วงที

ลักษณะการให้บริการและผลิตภัณฑ์

บริษัททำหน้าที่เป็นตัวกลางระหว่างบริษัทผู้ผลิตและผู้บริโภค
โดยพิจารณาจากความต้องการของผู้บริโภคเป็นหลัก
แล้วจัดรูปแบบของสินค้าให้ตรงตามความต้องการ
พร้อมทั้งจัดส่งสินค้าให้กับผู้บริโภคตามสถานที่และเวลาที่กำหนด
โดยผ่านกระบวนการบริหารจัดการที่ครบวงจร เพื่อให้ผู้บริโภคได้รับมูลค่าเพิ่ม (Value Added)
จากบริการของบริษัทที่ให้แก่ผู้บริโภคทั้งทางด้านความหลากหลาย คุณภาพ
ความสะดวกและการตอบสนองอย่างมืออาชีพ บริการหลักของบริษัทสามารถแบ่งออกได้เป็น 3
ประเภท ดังนี้

1. การให้บริการจัดหาผลิตภัณฑ์เหล็กเพื่อจำหน่าย (Steel Trading and Warehousing)

  บริษัทมุ่งเน้นการให้บริการจัดหาและจำหน่าย (Sourcing) สินค้าประเภทเหล็กทุกประเภท
  ทั้งที่เป็นวัตถุดิบ สินค้าสำเร็จรูป และสินค้าแปรรูป
  ให้แก่ผู้ประกอบการอุตสาหกรรมภายในประเทศ
  โดยคำนึงถึงความต้องการของผู้ประกอบการแต่ละรายเป็นสำคัญ
  บริษัทสั่งซื้อสินค้าจากผู้ผลิตเหล็กทั้งในและนอกประเทศ และดำเนินการเก็บสินค้าไว้ในคลังสินค้า
  พร้อมกับบริหารจัดการสินค้าในคลัง (Warehousing) ที่พร้อมจำหน่ายให้กับลูกค้า
  โดยจะจัดส่งให้กับลูกค้าตามแผนการใช้งานซึ่งสอดรับกับแผนการผลิตของลูกค้า
  ซึ่งจะมีส่วนช่วยในการประหยัดพื้นที่และต้นทุนการจัดเก็บ
  อีกทั้งต้นทุนการสำรองสินค้าและการบริหารจัดการสินค้าคงคลังของลูกค้าได้
  ธุรกิจการเป็นตัวกลางในการจัดหาผลิตภัณฑ์เหล็กเพื่อจำหน่ายนี้ถือเป็นธุรกิจหลักของบริษัท

  ผลิตภัณฑ์เหล็กที่บริษัทจัดหาและจำหน่ายสามารถจำแนกออกเป็น 2 กลุ่มหลัก ได้แก่
  เหล็กรูปทรงแบน (Flat Product) และเหล็กรูปทรงยาว (Long Product)

ผลิตภัณฑ์เหล็กรูปทรงแบน (Flat Product)

-   ผลิตภัณฑ์เหล็กทรงแบนประเภทรีดร้อน (Hot-Rolled Flat Product)

  ผลิตภัณฑ์ชนิดนี้เป็นผลิตภัณฑ์ที่ผ่านกระบวนการผลิต
  โดยนำเอาวัตถุดิบที่เป็นเหล็กแท่งทรงแบนมารีดด้วยความร้อน ให้มีลักษณะเป็นแผ่น
  มีขนาดความกว้าง ยาว และความหนา ที่แตกต่างกัน โดยทั่วไปผลิตภัณฑ์มี 2 ลักษณะ คือ
  เหล็กแผ่นรีดร้อนชนิดม้วน ความหนาตั้งแต่ 1.0 มิลลิเมตร ถึง 13 มิลลิเมตร
  และเหล็กแผ่นรีดร้อนชนิดแผ่นหนา ความหนาตั้งแต่ 8 มิลลิเมตร ขึ้นไปจนถึง 100 มิลลิเมตร
  บริษัททำหน้าที่จัดหาเหล็กม้วนรีดร้อนโดยซื้อจากโรงงานผู้ผลิตและจัดจำหน่ายให้แก่ ผู้ค้าส่ง และ
  โรงงานเหล็กต่างๆที่จะนำไปขึ้นรูปเป็นผลิตภัณฑ์ต่างๆ
  ทั้งนี้ปกติแล้วเหล็กแผ่นรีดร้อนชนิดม้วนส่วนหนึ่งจะถูกนำมาแปรรูปโดยผ่านกระบวนการรีดเรียบและตัดเป็นแผ่นขนาดต่างๆกันตามความต้องการของลูกค้าซึ่งจะเป็นการให้บริการแปรรูปของบริษัท
  ผลิตภัณฑ์ประเภทนี้มักจะนำไปใช้อย่างกว้างขวางในอุตสาหกรรมทั่วไป เช่น อุตสาหกรรมก่อสร้าง
  ผลิตเครื่องจักรกล อุตสาหกรรมต่อเรือ งานสร้างสะพาน เป็นต้น

-   ผลิตภัณฑ์เหล็กทรงแบนประเภทรีดเย็น (Cold-Rolled Flat Product)

  ผลิตภัณฑ์ชนิดนี้มาจากกระบวนการผลิต
  โดยนำเอาเหล็กแผ่นรีดร้อนชนิดม้วนมาผ่านกระบวนการขัดผิวและลดความหนาด้วยวิธีรีดเย็น
  (ไม่ผ่านความร้อน) มีลักษณะเป็นแผ่นบาง ๆ มีความหนาประมาณ 0.3 มิลลิเมตร จนถึง 2.0
  มิลลิเมตร
  บริษัททำหน้าที่จัดหาผลิตภัณฑ์ชนิดนี้โดยซื้อจากโรงงานผู้ผลิตและจัดจำหน่ายให้แก่ลูกค้าในอุตสาหกรรมผลิตรถยนต์
  เครื่องใช้ไฟฟ้า อุตสาหกรรมผลิตเฟอร์นิเจอร์ เป็นต้น

-   ผลิตภัณฑ์เหล็กทรงแบนประเภทเหล็กเคลือบ (Coated Steel Product)

  ผลิตภัณฑ์ชนิดนี้เป็นผลิตภัณฑ์ที่มาจากการนำแผ่นเหล็กรีดร้อนหรือเย็นมาผ่านขบวนการเคลือบผิวลักษณะผลิตภัณฑ์สามารถแบ่งได้เป็น

  - เหล็กแผ่นเคลือบสังกะสีด้วยไฟฟ้า (Electro Galvanized)

  - เหล็กแผ่นชุบสังกะสีด้วยความร้อน (Hot-Dipped Galvanized)

  - เหล็กเคลือบสี (Color Coated)

  บริษัททำหน้าที่จัดหาผลิตภัณฑ์ชนิดนี้โดยซื้อจากโรงงานผู้ผลิตและจัดจำหน่ายให้แก่ลูกค้าในอุตสาหกรรมผลิตรถยนต์
  เครื่องใช้ไฟฟ้า อุตสาหกรรมผลิตเฟอร์นิเจอร์ เป็นต้น

ผลิตภัณฑ์เหล็กรูปทรงยาว (Long Product)

-   ผลิตภัณฑ์เหล็กทรงยาวขึ้นรูปร้อน (Hot Formed)

  ผลิตภัณฑ์ประเภทนี้ ได้แก่ เหล็กโครงสร้างรูปพรรณรีดร้อน (Shape Steel) เช่น
  เหล็กโครงสร้างรูปพรรณ
  รูปตัว H (H-Beam) เหล็กโครงสร้างรูปพรรณรูปตัว I (I Beam) เหล็กรางน้ำรีดร้อน
  (Channel) เหล็กฉาก (Equal Angle) เหล็กเส้นก่อสร้าง เป็นต้น
  บริษัททำหน้าที่จัดหาผลิตภัณฑ์ชนิดนี้โดยซื้อจากโรงงานผู้ผลิตและจัดจำหน่ายให้แก่ ลูกค้าขายส่ง
  ลูกค้าในอุตสาหกรรมก่อสร้างเพื่อนำไปใช้เป็น โครงสร้างอาคาร สถานีรถไฟฟ้า สะพาน
  อาคารสูง โรงงานทั่วไป เป็นต้น

-   ผลิตภัณฑ์เหล็กทรงยาวขึ้นรูปเย็น (Cold Formed)

  ผลิตภัณฑ์เหล็กทรงยาวขึ้นรูปเย็น เป็นการนำเหล็กแผ่นรีดร้อนมาขึ้นรูปซ้ำอีกครั้ง
  โดยผ่านกระบวนการรีดขึ้นรูปด้วยเครื่องจักร (ไม่ใช้ความร้อน) เช่น ท่อเหล็กกลม (Round
  Pipe) ท่อเหล็กสี่เหลี่ยม (Square Pipe) ท่อสี่เหลี่ยมผืนผ้า (Rectangular Pipe)
  หรือเหล็กโครงหลังคารูปตัวซี (C Channel) เป็นต้น
  ที่ผ่านมาบริษัททำหน้าที่จัดหาผลิตภัณฑ์ชนิดนี้ในลักษณะซื้อมาจากโรงงานผู้ผลิตและจัดจำหน่ายให้แก่ลูกค้าขายส่ง
  และลูกค้าในอุตสาหกรรมก่อสร้าง ทั้งนี้ตั้งแต่เดือนพฤศจิกายน 2547
  บริษัทได้เพิ่มสายการผลิตผลิตภัณฑ์ชนิดนี้โดยสามารถดำเนินการผลิตได้เป็นที่เรียบร้อยแล้ว

2. การดำเนินการแปรรูปผลิตภัณฑ์เหล็ก (Steel Processing)

  เนื่องจากความต้องการของลูกค้ามีความหลากหลาย
  ซึ่งบางอย่างต้องผ่านกระบวนการผลิตหรือแปรรูปเพิ่มเติมเพื่อให้เหมาะกับลักษณะการใช้งาน
  บริษัทจึงให้บริการโดยการนำผลิตภัณฑ์เหล็กจากบริษัทผู้ผลิตมาผ่านกระบวนการผลิตหรือแปรรูปเพิ่มเติมเพื่อให้ได้ลักษณะชิ้นงานออกมาตรงตามความต้องการของลูกค้าแต่ละรายก่อนส่งมอบ
  ธุรกิจการแปรรูปผลิตภัณฑ์เหล็กนี้ถือเป็นธุรกิจหลักของบริษัท
  รองจากธุรกิจการเป็นตัวกลางในการจัดหาผลิตภัณฑ์เหล็กเพื่อจำหน่าย
  ผลิตภัณฑ์เหล็กที่บริษัทดำเนินการแปรรูป สามารถจำแนกออกได้เป็น 4 ประเภท ได้แก่
  เหล็กแผ่นตัดตามขนาดมาตรฐาน เหล็กแผ่นตัดตามขนาดและพับขึ้นรูป เหล็กแถบม้วน
  และเหล็กขึ้นรูปเย็น

-   การตัดเหล็กแผ่นตามขนาดมาตรฐาน (Cutting)

  บริษัทนำเหล็กม้วนรีดร้อน (HRC)
  มาตัดให้เป็นแผ่นที่มีขนาดกว้างและยาวที่ต่างกันตามที่ลูกค้ากำหนด
  โดยจะนำเหล็กแผ่นรีดร้อนดังกล่าวมาดึงออกจากม้วนและผ่านกระบวนการตัดเหล็กตามขวางด้วยเครื่องตัดเหล็ก
  (Cutting Machine) เพื่อให้ได้เหล็กแผ่นที่มีขนาดและรูปร่างมาตรฐาน
  เครื่องจักรที่ใช้ในการตัดเหล็กประเภทนี้ แบ่งออกได้เป็นเครื่องจักรสำหรับตัดเหล็กแบบบาง
  ใช้ตัดเหล็กที่มีความหนา 1 ถึง 6 มิลลิเมตร และเครื่องจักรสำหรับตัดเหล็กแบบหนา
  ใช้ตัดเหล็กที่มีความหนา 6 ถึง 13 มิลลิเมตร
  เหล็กที่ผ่านกระบวนการตัดดังกล่าวจะมีขนาดมาตรฐานคือ 4X8 ฟุต 5X10 ฟุต และ 5X20 ฟุต
  โดยส่วนใหญ่ลูกค้าที่ซื้อเหล็กแผ่นลักษณะนี้ ได้แก่
  ผู้ประกอบการในอุตสาหกรรมการแปรรูปผลิตภัณฑ์เหล็ก
  เพื่อนำไปใช้ในการแปรรูปหรือตัดต่อให้มีขนาดและรูปร่างตามที่ลูกค้าต้องการ
  นอกจากนี้ลูกค้ายังประกอบไปด้วยผู้ขายส่งผลิตภัณฑ์เหล็ก ผู้ประกอบการในอุตสาหกรรมผลิตรถยนต์
  ผู้ประกอบการในอุตสาหกรรมผลิตเฟอร์นิเจอร์ ผู้ประกอบการในอุตสาหกรรมผลิตชิ้นส่วน

-   การตัดเหล็กแผ่นตามขนาดและการพับขึ้นรูปเหล็กแผ่น (Shearing and Pressing)

  บริษัทนำเหล็กแผ่นที่ผ่านกระบวนการตัดด้วยเครื่อง Cutting Machine
  ซึ่งมีขนาดมาตรฐานมาผ่านกระบวนการตัดอีกครั้งด้วย Shearing Machine
  เพื่อให้ได้ขนาดและรูปร่างตามที่ลูกค้ากำหนด
  เหล็กแผ่นที่ได้จากการตัดประเภทนี้จะออกมาในรูปแบบที่ต่างกัน
  ขึ้นอยู่กับความต้องการของลูกค้าแต่ละราย นอกจากนี้บริษัทยังมีกระบวนการแปรรูปโดยใช้
  Pressing Machine โดยการนำเหล็กแผ่นมาผ่านกระบวนการกดขึ้นรูปและพับให้ได้ขนาด
  รูปร่าง และสัดส่วนเฉพาะตามลักษณะชิ้นงานที่ลูกค้าต้องการ เช่น
  การกดเป็นรูปรางน้ำชายหลังคา การกดเป็นเหล็กฉาก โดยส่วนใหญ่ลูกค้าที่ซื้อเหล็กประเภทนี้
  ได้แก่ ผู้ขายส่งผลิตภัณฑ์เหล็ก ผู้ประกอบการในอุตสาหกรรมผลิตรถยนต์
  ผู้ประกอบการในอุตสาหกรรมผลิตเฟอร์นิเจอร์ ผู้ประกอบการในอุตสาหกรรมผลิตชิ้นส่วน

-   การตัดเหล็กเป็นแถบม้วน (Coil Slitting)

  บริษัทนำเหล็กม้วนมาคลี่ออกแล้วนำมาผ่านกระบวนการตัดด้วยเครื่องจักรสำหรับตัดเหล็กตามยาว
  (Slitting Machine)
  เพื่อตัดเหล็กให้เป็นแถบเล็กตามรูปแบบและขนาดความกว้างที่ลูกค้ากำหนด
  เมื่อตัดเสร็จแล้วจะม้วนกลับคืนเป็นม้วนคล้ายม้วนฟิล์ม โดยส่วนใหญ่ลูกค้าที่ซื้อเหล็กแถบม้วน ได้แก่
  บริษัทผู้ผลิตเหล็กโครงสร้างรูปพรรณประเภทขึ้นรูปเย็น เช่น ผู้ผลิตท่อเหล็ก ผู้ผลิตเหล็กตัวซี
  ผู้ประกอบการในอุตสาหกรรมผลิตชิ้นส่วนผู้ประกอบการในอุตสาหกรรมผลิตเฟอร์นิเจอร์

-   การผลิตท่อเหล็กและเหล็กโครงสร้างรูปตัวซี

  บริษัทนำเหล็กม้วน (Slit Coil) มาผ่านกระบวนการผลิต หรือที่เรียกว่า การขึ้นรูปเย็น
  ด้วยเครื่องมือที่ทันสมัย เพื่อผลิตท่อเหล็กดำ และเหล็กโครงหลังคาหรือเหล็กรูปตัวซี
  สายการผลิตของผลิตภัณฑ์ชนิดนี้เป็นสายการผลิตใหม่ของบริษัทซึ่งบริษัทได้ทดลองการผลิตในเดือนพฤศจิกายน
  ปี 2547 บริษัทคาดว่าจะสามารถเดินเครื่องกำลังการผลิตได้เต็มที่
  และคาดว่าผลิตภัณฑ์ของบริษัทจะทยอยได้รับมาตรฐานอุตสาหกรรมภายในไตรมาสแรกของปี 2548
  สำหรับขนาดของผลิตภัณฑ์ในสายการผลิตของบริษัทมีดังต่อไปนี้

ตารางขนาดท่อเหล็กดำ (Rounded Pipe) ตามมาตรฐานอุตสาหกรรม

+-----------------------+----------------------+-----------------------+
| ขนาด                  | เส้นผ่าศูนย์กลาง         | ความหนา               |
|                       |                      |                       |
|                       | (มิลลิเมตร)            | (มิลลิเมตร)             |
+-----------------------+----------------------+-----------------------+
|   ½”                  | 21.7                 | 2.0                   |
+-----------------------+----------------------+-----------------------+
|   ¾”                  | 27.2                 | 2.3                   |
+-----------------------+----------------------+-----------------------+
|   1”                  | 34.0                 | 2.3                   |
+-----------------------+----------------------+-----------------------+
|   1 ¼”                | 42.7                 | 2.3                   |
+-----------------------+----------------------+-----------------------+
|   1 ½”                | 48.6                 | 2.3, 3.2              |
+-----------------------+----------------------+-----------------------+
|   2”                  | 60.5                 | 3.2, 4.0              |
+-----------------------+----------------------+-----------------------+

ตารางขนาดท่อเหล็กสี่เหลี่ยม (Square & Rectangular Pipe) ตามมาตรฐานอุตสาหกรรม

+-----------------------------+-------------+------------+------------+
| ขนาดหน้าตัด                   | ความสูง      | ความกว้าง   | ความหนา    |
|                             |             |            |            |
|                             | (มิลลิเมตร)   | (มิลลิเมตร)  | (มิลลิเมตร)  |
+-----------------------------+-------------+------------+------------+
| ท่อเหล็กสี่เหลี่ยมจัตุรัส 1”x1”      | 25          | 25         | 2.0, 2.3   |
+-----------------------------+-------------+------------+------------+
| ท่อเหล็กสี่เหลี่ยมจัตุรัส 1 ¼”x1 ¼”  | 32          | 32         | 2.3, 3.2   |
+-----------------------------+-------------+------------+------------+
| ท่อเหล็กสี่เหลี่ยมจัตุรัส 1 ½”x1 ½”  | 38          | 38         | 2.3, 3.2   |
+-----------------------------+-------------+------------+------------+
| ท่อเหล็กสี่เหลี่ยมจัตุรัส 2”x2”      | 50          | 50         | 2.3, 3.2   |
+-----------------------------+-------------+------------+------------+
| ท่อเหล็กสี่เหลี่ยมผืนผ้า            | 50          | 25         | 2.3, 3.2   |
+-----------------------------+-------------+------------+------------+

  ตารางขนาดเหล็กโครงหลังคาหรือเหล็กรูปตัวซี (C-Channel) ตามมาตรฐานอุตสาหกรรม

+---------------------+-----------+-----------+-----------+-----------+
| ขนาด                | ความสูง    | ความกว้าง  | ขนาดตัวซี   | ความหนา   |
|                     |           |           |           |           |
|                     | (มิลลิเมตร) | (มิลลิเมตร) | (มิลลิเมตร) | (มิลลิเมตร) |
+---------------------+-----------+-----------+-----------+-----------+
| ตัวซี 75x45x15        | 75        | 45        | 15        | 2.3       |
| มิลลิเมตร             |           |           |           |           |
+---------------------+-----------+-----------+-----------+-----------+
| ตัวซี 100x50x20       | 100       | 50        | 20        | 2.3       |
| มิลลิเมตร             |           |           |           |           |
+---------------------+-----------+-----------+-----------+-----------+
| ตัวซี 100x50x20       | 100       | 50        | 20        | 3.2       |
| มิลลิเมตร             |           |           |           |           |
+---------------------+-----------+-----------+-----------+-----------+
| ตัวซี 125x50x20       | 125       | 50        | 20        | 3.2       |
| มิลลิเมตร             |           |           |           |           |
+---------------------+-----------+-----------+-----------+-----------+
| ตัวซี 150x50x20       | 150       | 50        | 20        | 3.2       |
| มิลลิเมตร             |           |           |           |           |
+---------------------+-----------+-----------+-----------+-----------+
| ตัวซี 150x65x20       | 150       | 65        | 20        | 3.2       |
| มิลลิเมตร             |           |           |           |           |
+---------------------+-----------+-----------+-----------+-----------+

3. การให้บริการรับจ้างแปรรูปผลิตภัณฑ์เหล็ก (Tolling and Servicing)

  บริษัทมีการให้บริการรับจ้างแปรรูป โดยลูกค้าจะเป็นผู้จัดหาวัตถุดิบมาให้บริษัท
  พร้อมทั้งระบุลักษณะผลิตภัณฑ์ที่ลูกค้าต้องการเพื่อให้บริษัทดำเนินการแปรรูปและส่งมอบชิ้นงานที่ตรงตามความต้องการดังกล่าว
  โดยบริษัทจะเรียกเก็บค่าบริการตามลักษณะชิ้นงานที่ลูกค้าต้องการ
  ธุรกิจการให้บริการรับจ้างผลิตและแปรรูปผลิตภัณฑ์เหล็กนี้ถือเป็นธุรกิจเสริมของบริษัท
  งานบริการที่บริษัทดำเนินการรับจ้างสามารถจำแนกออกได้เป็น 3 ประเภทดังนี้ คือ 1)
  บริการรับจ้างแปรรูป เช่น การบริการรับจ้างตัดและพับเหล็ก 2) บริการขนส่ง และ 3)
  บริการอื่น ๆ เช่น การบริการบรรจุภัณฑ์พิเศษ